
Latvijas Nacionālā vēstures muzeja iepirkumam
 „Latvijas Nacionālā vēstures muzeja ekspozīcijas “Rīgas pils vēsture” ražošana, piegāde un uzstādīšana”

TEHNISKĀ SPECIFIKĀCIJA (projekts)
vispārīgās prasības


I. Vispārīgie noteikumi
1. Izpildītājs veic Latvijas Nacionālā vēstures muzeja (turpmāk – Muzejs un Pasūtītājs) ekspozīcijas “Rīgas pils vēsture” (turpmāk – Ekspozīcija) aprīkojuma ražošanu, multimediju tehnikas piegādi un multimediju satura izstrādi saskaņā ar iepirkuma dokumentiem, t.sk. šo tehnisko specifikāciju un tehnisko projektu (pielikums Nr.2), dokumentu Ekspozīcijas “Rīgas pils vēsture” specifikācijas minimālie tehniskie raksturlielumi. Tehniskā un finanšu piedāvājuma forma (pielikums Nr.3) un ________ (pielikums Nr.___), un citiem iepirkuma dokumentiem.
2. Izpildītājs un Pasūtītājs savas saistības ekspozīcijas izbūvē veic, ievērojot abpusēji atvērtas komunikācijas un sadarbības principus.
3. Ekspozīcijas uzstādīšanas vieta ir Rīgas pils, Pils laukums 3, Rīga, 4. stāvs.
4. Ekspozīcijas aprīkojuma, multimediju tehnikas un satura izgatavošanas, piegādes un uzstādīšanas termiņš, t.i., Pakalpojuma pilnīga pabeigšana un nodošana Pasūtītājam – 35 nedēļas no līguma spēkā stāšanās dienas.
5. Izpildītāja un Pasūtītāja saistības pakalpojuma izpildei jāveic atbilstoši šajā tehniskajā specifikācijā, Iepirkuma līgumā un citā iepirkuma dokumentācijā noteiktajiem termiņiem.
6. Par konkrētu stendu ražošanas un uzstādīšanas secību, kā arī multimediju sagatavošanas darbu secību Pasūtītājs un Izpildītājs rakstiski vienojas atsevišķi informatīvajās sapulcēs (vienošanos noformējot sapulces protokola veidā) ne vēlāk kā 2. (otrajā) nedēļā pēc līguma noslēgšanas, bet ievērojot kopējo Iepirkuma līgumā noteikto darbu izpildes grafiku.
7. Pakalpojuma izpildes laikā vismaz reizi nedēļā Izpildītājs klātienē, telefoniski vai e-pasta sarakstē ziņo par darbu izpildes progresu atbilstoši darbu izpildes laika grafikam.
8. Pakalpojuma izpilde notiek Izpildītājam un Pasūtītājam savstarpēji sadarbojoties un par saistību izpildes problēmām, nepieciešamajām atkāpēm no Tehniskā projekta savlaicīgi ziņojot Pasūtītāja nozīmētajai par projekta īstenošanu atbildīgajai kontaktpersonai.
9. Par stendu ražošanas un uzstādīšanas tehniskajiem jautājumiem, nepieciešamajiem precizējumiem vai neskaidrībām Tehniskā projektā un Tehniskajā specifikācijā Izpildītājs sazinās ar Pasūtītāja nozīmēto projekta autoruzraugu un nepieciešamības gadījumā ziņo Pasūtītāja nozīmētajai par projekta īstenošanu atbildīgajai kontaktpersonai.
10. Par jautājumiem, kas saistīti ar ekspozīcijas uzstādīšanas vietu, pieslēgšanos inženiertīkliem, materiālu pārvietošanu muzeja telpās, uzstādīšanas darbu grafiku u.tml. Izpildītājs sazinās ar Pasūtītāja nozīmētu kontaktpersonu muzeja telpu un saimniecības jautājumos.
11. Visi Tehniskajā specifikācijā vai Tehniskajā projektā neprecizētie risinājumi jāsaskaņo ar Pasūtītāja nozīmēto projekta autoruzraugu vai Pasūtītāja nozīmēto par projekta īstenošanu atbildīgo kontaktpersonu.
12. Saskaņotas atkāpes no tehniskā projekta un tehniskās specifikācijas iespējamas, ja tiek saglabāta plānotā ekspozīcijas elementa funkcionalitāte un kvalitāte, nemainās ekspozīcijas vizuālie risinājumi, ekspluatācijas izmaksas.
13. Jautājumos par multimediju izstrādi un saturu Izpildītājs sazinās ar Pasūtītāja nozīmēto par projekta īstenošanu atbildīgo kontaktpersonu.
14. Pasūtītājs līguma izpildes laikā operatīvi nodrošina atbildes uz Izpildītāja uzdotajiem jautājumiem par izgatavojamo ekspozīcijas elementu vai multimediju specifikāciju, tās nosūtot Izpildītājam ne ilgāk kā 5 darba dienu laikā pēc jautājuma saņemšanas.
15. Izpildītājs līguma izpildes laikā operatīvi sniedz risinājumus par Pasūtītāja vai tā nozīmētā autoruzrauga konstatētajām problēmām, par izgatavoto ekspozīcijas elementu vai multimediju kvalitāti, neatbilstībām Tehniskajam projektam vai specifikācijai, tos piedāvājot ne ilgāk kā 5 darba dienu laikā pēc jautājuma saņemšanas.
16. Pasūtītājam un tā nozīmētajam autoruzraugam ir tiesības vismaz reizi mēnesī Autoruzraudzības nodrošināšanai, materiālu un konstrukciju saskaņošanai pieprasīt iepazīšanos ar ekspozīcijas ražošanu klātienē, Izpildītāja ražošanas telpās. Komandējuma izmaksas ārpus Latvijas Republikas apmaksā Izpildītājs (ceļa izmaksas, naktsmītne un komandējuma nauda atbilstoši normām, kas noteiktas Ministru kabineta 2010. gada 12. oktobra noteikumos Nr.969 “Kārtība, kādā atlīdzināmi ar komandējumiem saistītie izdevumi”).
17. Pasūtītāja un Izpildītāja saziņa līguma izpildes laikā notiek valsts valodā (latviešu valodā). Ja Izpildītājs visu pakalpojumu vai kādu pakalpojuma daļu izpilda ārvalstīs, Izpildītājs nodrošina un sedz tulkošanas pakalpojumu izmaksas saziņas nodrošināšanai latviešu valodā.

II. Ekspozīcijas aprīkojuma ražošanas kārtība
18. Izpildītājs patstāvīgi veic visu Tehniskajā projektā un Tehniskajā specifikācijā norādīto ekspozīcijas aprīkojuma elementu ražošanu un uzstādīšanu, ja vien Tehniskajā projektā vai Tehniskajā specifikācijā nav atsevišķi norādīts, ka attiecīgo elementu nodrošina Pasūtītājs. 
19. Izpildītājs patstāvīgi veic Tehniskajā projektā paredzētos ekspozīcijas aprīkojuma elementu noformējuma (drukas u.c.) darbus atbilstoši Tehniskajā projektā un Tehniskajā specifikācijā norādītajam.
20. Pirms stendu ražošanas Izpildītājs ar Pasūtītāju saskaņo katra stenda ražošanas 3D modeli.
21. Izpildītājs veic eksponātu ievietošanu un stiprināšanu vitrīnās sadarbībā ar Pasūtītāja nozīmētiem speciālistiem – mākslinieku, restauratoriem u.c. pēc nepieciešamības. Izpildītājiem ir pienākums arī sagatavot Tehniskajā projektā paredzētos stiprinājumus (plauktus, balstus, slīpnes, trūkstošo detaļu replikas u.c.) eksponātu izvietošanai. Eksponātu stiprinājuma forma, slīpums katram eksponātam ir jāprecizē individuāli, pārbaudot to ar konkrēto eksponātu muzeja telpās. Eksponātu stiprināšanai izmantojamajiem materiāliem jābūt savietojamiem un saudzīgiem pret oriģinālu, to nebojājot vai nenodarot cita veida bojājumus. Par labāko stiprināšanas tehnoloģiju Izpildītājs vienojas ar Pasūtītāja nodrošinātajiem speciālistiem.
22. Eksponātu īslaicīgi izvest no muzeja telpām iespējams tikai par to atsevišķi rakstiski vienojoties un muzeja darbinieka pavadībā. Eksponātu stiprināšana pie tam paredzētajām slīpnēm, balstiem u.c. jāveic Muzeja telpās un sadarbībā ar Muzeja speciālistiem, par eksponātu stiprināšanas grafiku iepriekš vienojoties.
23. Ja eksponātu drošai un saudzīgai izvietošanai nepieciešami papildus materiāli, kas nav paredzēti Tehniskajā projektā (papildus stiprinājumi, balsti u.c. eksponātu drošai un saudzīgai stiprināšanai vitrīnās), Izpildītājs tos sagatavo atbilstoši Pasūtītāja norādījumiem.
24. Pasūtītājs nodrošina projektā paredzēto elementu frēzēšanai vai 3D drukai nepieciešamos failus, ko iesniedz Izpildītājam darbu veikšanai elektroniski ne vēlāk kā 8 nedēļu laikā pēc līguma spēkā stāšanās.
25. Pasūtītājs nodrošina visu tekstu un attēlu maketu digitālos drukas failus, ko elektroniski iesniedz UV drukai uz sienas, UV drukai uz līmplēves stendu noformēšanai u.tml. ne vēlāk kā 10 nedēļu laikā pēc līguma spēkā stāšanās, bet drukai uz līmplēves vai citiem materiāliem ievietošanai vitrīnās (priekšmetu anotācijas u.tml.) ne vēlāk kā 27 nedēļu laikā pēc līguma spēkā stāšanās.
26. Izpildītājs nodrošina Voltera fon Pletenberga akmens apaļskulptūras un trīs ar to vēsturiski saistīto akmens plākšņu (divi ģerboņi un plāksne ar uzrakstu) stiprināšanu Pasūtītāja norādītajā nišā ekspozīcijas telpā:
26.1. Izpildītājam jānodrošina eksponāta saudzīga transportēšana no Muzeju krātuves Pulka ielā 8 (1. stāvs, pieejama rampa) uz ekspozīcijas telpām Rīgas pilī (4. stāvs). Eksponāta kopējais svars (ar uzrakstu plāksnēm ~400 kg), apaļskulptūras gabarīti – 172x52,5 cm.
26.2. Izpildītājam eksponāts saudzīgi un apmeklētājiem droši jānostiprina nišā, stiprinot to skulptūras plecu daļā un vajadzības gadījumā arī pie pamatnes ar atbilstoša materiāla nerūsējošu un nekrāsojošu leņķveida stiprinājumu. Skulptūras stiprinājums risinājums jāsaskaņo ar Pasūtītāju.
26.3. Pirms eksponāta stiprināšanas Izpildītājam jāpārliecinās par sienas nišas pamatnes nestspēju un nepieciešamības gadījumā tā jānostiprina, risinājumu saskaņojot ar Pasūtītāju.
27. Izpildītājs nodrošina, lai Iepirkuma līguma izpildē netiek ietvertas Krievijas Federācijas un Baltkrievijas Republikas izcelsmes preces un pakalpojumi.

III. Ekspozīcijas multimediju sagatavošanas kārtība
28. Izpildītājs sagatavo visus ekspozīcijas Tehniskajā projektā un Tehniskajā specifikācijā paredzētos multimedijus (video, audio failus, skārienjutīgo ekrānu programmatūru u.c.).
29. Izpildītājs ekspozīcijā uzstāda multimediju lietošanai nepieciešamo tehniku (ekrāni, skaņas ierīces, multimediju atskaņotāji, datori u.c.) un veic multimediju uzstādīšanu un palaišanu ekspozīcijā.
30. Multimediju izstrāde notiek Pasūtītājam un Izpildītājam aktīvi savstarpēji sadarbojoties, lai atrastu labākos mākslinieciskos un tehniskos risinājumus.
31. Izpildītājam jānodrošina minimālais speciālistu, pakalpojumu un tehnoloģiju klāsts, kas norādīts katra multimedija sagatavošanas specifikācijā (piem., multimedija režisors, grafiskais mākslinieks, mākslinieks 2D vai 3D animācijas tehnikās u.tml.) un jāveic visas multimedija sagatavošanai nepieciešamās darbības, izņemot multimediju specifikācijā atsevišķi norādītos gadījumus, kuros noteiktu pakalpojuma daļu uzņemas Izpildītājs (piem., sagatavo tekstus un tulkojumus, nodrošina arhīva vai muzeja glabātos video failus u.c.).
32. Uzsākot darbu pie multimediju sagatavošanas Izpildītājs un Pasūtītājs rīko informatīvo sapulci, kurā rakstiski vienojas par multimediju sagatavošanas kārtību un laika grafiku katram multimedijam (vienošanās tiek noformēta sapulces protokola veidā).
33. Pasūtītājs sagatavo un iesniedz Izpildītājam sākotnējos multimediju satura scenārijus (piem., video ieceres aprakstu, skārienjutīgā ekrāna darbības secības vēlamo scenāriju u.tml.). Sākotnējie scenāriju risinājumi var tikt mainīti multimedija  izstrādes gaitā, Pasūtītājam un Izpildītājam meklējot labākos mākslinieciskos un tehniskos risinājumus.
34. Multimediju satura sākotnējos scenārijus Pasūtītājs iesniedz Izpildītājam 4 nedēļu laikā pēc līguma spēkā stāšanās.
35. Pirms multimediju gala versiju sagatavošanas Izpildītājs ar Pasūtītāju saskaņo katra multimedija māksliniecisko un tehnisko ieceri, Izpildītājam iesniedzot Pasūtītājam video sižetu kadru plānus un vizuālos paraugus, skārienjutīgo ekrānu un projekciju noformējuma paraugus un kadru plānus tādā apjomā, lai Pasūtītājam sniegtu pilnu priekšstatu par sasniedzamo rezultātu.
36. Pēc katra multimedija mākslinieciskās un tehniskās ieceres saskaņošanas, Izpildītājs un Pasūtītājs vienojas par video, skārienjutīgo ekrānu un projekciju sagatavošanai nepieciešamā satura (informācijas) iesniegšanas laiku.
37. Pasūtītājs multimedija izstrādes gaitā iesniedz Izpildītājam visu tā sagatavošanai nepieciešamo satura informāciju (t.sk. tekstus, tulkojumus), kā arī sniedz vadlīnijas par multimediju grafisko noformējumu (burtveidoli, krāsas, izvietojuma principi).
38. Izpildītājs nepieciešamības gadījumā veic video failu titrēšanu. Titru tekstu un tulkojumu nodrošina Pasūtītājs pēc galīgās video montāžas versijas faila saņemšanas, titru sagatavošanai, tulkošanai un failu titrēšanai paredzot laiku no 25. līdz 30. nedēļai no līguma spēkā stāšanās.
39. Lai nodrošinātu ekspozīcijas iecerei atbilstošus multimediju tehniskos un mākslinieciskos risinājumus, Pasūtītājs un tā nozīmētie autoruzraugi var Izpildītājam prasīt vizuālu un saturisku labojumu iestrādāšanu multimedijos gan mākslinieciskās un tehniskās ieceres saskaņošanas laikā, gan arī izstrādājot multimedija galīgo versiju.
40. Jautājumos par multimediju satura risinājumiem Izpildītājs sazinās ar Pasūtītāja nozīmēto par projekta īstenošanu atbildīgo kontaktpersonu.
41. Jautājumos par multimediju tehnikas iebūvēšanu ekspozīcijā, tehnikas specifikāciju un uzstādīšanu Izpildītājs sazinās ar Pasūtītāja nozīmēto projekta autoruzraugu.

IV. Ekspozīcijas uzstādīšanas kārtība
42. Izpildītājs veic pakalpojuma izpildi pa daļām, pakāpeniski uzstādot ekspozīcijas daļas  Pasūtītāja telpās. Ne vēlāk kā 7 dienas pirms ekspozīcijas uzstādīšanas darbu uzsākšanas līguma izpildes vietā, Izpildītājs un Pasūtītājs rīko informatīvo tikšanos, kurā vienojas par uzstādīšanas darbu secību un laika grafiku katram ekspozīcijas stendam.
43. Ekspozīcijas uzstādīšanas darbi līguma izpildes vietā jāuzsāk ne vēlāk kā 13. nedēļā pēc līguma spēkā stāšanās, nodrošinot iespēju pakāpeniski uzsākt eksponātu nostiprināšanu pie tam paredzētajām plaknēm (uz eksponātu paliktņiem, slīpnēm u.c.).
44. Izpildītājs ekspozīcijas elementu ražošanu un uzstādīšanu veic patstāvīgi, ieskaitot arī ar to nedalāmi saistītos darbus (piemēram, uzstādāmo elementu transports, materiālu nešana, celšana u.tml.).
45. Ekspozīcijas izbūves darbus līguma izpildes vietā iespējams veikt katru dienu no plkst. 8.30–17.00, izņemot svētku dienas.
46. Izpildītājam ir pienākums savlaicīgi informēt Pasūtītāju par tādu darbu veikšanu, kas var traucēt muzeja ekspozīcijas darbu (paaugstināts putekļu daudzums, ilgstošs skaļš troksnis, smagu vai lielu priekšmetu pārvietošana muzeja publiskajās telpās, kravu piegāde u.c.) un vienoties ar Pasūtītāju par šādu darbu veikšanas optimālo laiku.
47. Ekspozīcijas iekārtošanas darbi tiek veikti un organizēti atbilstoši ugunsdrošības, darba drošības noteikumiem un normatīvo aktu prasībām.
48. Uzsākot darbus, Izpildītājs iesniedz ekspozīcijas iekārtošanā iesaistīto personu sarakstu, kuri iepazīstas ar Pasūtītāja iekšējiem kārtības noteikumiem ekspozīcijas telpās un ugunsdrošības prasībām.
49. Ugunsbīstamo darbu veikšana, ja tādi nepieciešami, iepriekš jāsaskaņo ar Pasūtītāju.
50. Izpildītājs, veicot ekspozīcijas iekārtošanas darbus, nodrošina kārtību un tīrību telpās.
51. Uzsākot ekspozīcijas iekārtošanas darbus, Pasūtītājs un Izpildītājs vienojas par līguma izpildes vietas telpu uzkopšanas kārtību laikā līdz līguma pilnīgai izpildei.
52. Ekspozīcijas iekārtošanas gaitā radušos atkritumus utilizē un ar atkritumu utilizāciju radušās izmaksas sedz Izpildītājs.
53. Izpildītājs, veicot uzstādīšanas darbus, kur tas nepieciešams, aizsargā telpas grīdas, sienas, griestus un tehnisko aprīkojumu, pārklājot tos ar aizsargmateriāliem (plēves, kartons u.c.).
54. Izpildītājs nekavējoties informē Pasūtītāju par tehniskajām problēmām vai bojājumiem, kas muzeja telpās radušies ekspozīcijas uzstādīšanas vai materiālu transportēšanas laikā.
55. Ekspozīcijas stendu izvietojums telpā pirms to montāžas tiek klātienē saskaņots ar projekta autoruzraugu.
56. Tehnikas un apgaismojuma uzstādīšanai nepieciešamās inženiertīklu piekļuves, kā arī  stiprināšanas iespējas pie telpas grīdas Izpildītājs atsevišķi saskaņo ar Pasūtītāju.
57. Izpildītājs uzstāda visu ekspozīcijas Tehniskajā projektā un Tehniskajā specifikācijā paredzēto multimediju tehniku, kā arī gaismas iekārtas, veic to ieregulēšanu un nodrošina, ka multimediju tehnikas un apgaismojuma ekspluatācijā iespējams ievērot ražotāju noteiktās ekspluatācijas prasības (atveres gaisa apmaiņai stendos iebūvētajai tehnikai, atbilstoši stiprinājumi u.c.).
58. Pēc vitrīnu iekārtošanas Izpildītājs veic gaismas ieregulēšanu telpā un vitrīnās atbilstoši tehniskā projekta prasībām, kā arī nepieciešamības gadījumā veic vitrīnu apgaismojuma regulēšanu pēc Pasūtītāja norādījumiem (t.sk. apgaismojuma mazināšana, lai nodrošinātu gaismjūtīgu muzeja priekšmetu saglabātību).
59. Pēc ekspozīcijas elementu piegādes un uzstādīšanas Pasūtītājam Izpildītājs nodrošina instruktāžu Pasūtītāja darbiniekiem (t.sk. par piekļuvi vitrīnām, virsmu kopšanu, multimediju tehnikas palaišanu, rīcību gadījumos, ja multimediju tehnika nedarbojas u.c.).

V. Telpu apraksts
Ekspozīcijas telpas izvietojums
60. Ekspozīcija ”Rīgas pils vēsture” tiek iekārtota līguma izpildes vietā Muzejā, Rīgas pils 4. stāvā. Ekspozīcija izvietota divās telpās – Austrumu piebūvē un Torņa telpā, to kopējā platība – 187,5 m²
61. Telpas grīdas segtas ar ozolkoka dēļiem; sienu apdare – autentisks jaukta materiāla dolomīta bloku un ķieģeļu mūrējums, kā arī apmests mūris. Griesti Torņa telpā apmesti, balstīti ar koka sijām, Austrumu piebūvē – krāsoti ģipškartona konstrukcijas griesti. Nepieciešamības gadījumā iespējams veikt stiprināšanu pie grīdas, atsevišķās vietās pie griestiem un sienām, to iepriekš saskaņojot ar Pasūtītāju.
Elektrotīkli
62. Ekspozīcijas telpās pieejami elektrības izvadi inženierkolonnās Torņa telpā, Austrumu piebūvē sienās kontaktrozetēs, kā arī abās telpās grīdā iebūvētos kabeļu kanālos zem nosegvākiem. Lai izveidotu elektrības pieslēgumu telpas vidū, zem grīdas ir izvietotas PVC caurules ar metāla marķējumu caurules galā, kuru iespējams uztvert ar metāla detektoru. Elektrības vads izvelkams caur PVC cauruli, urbumu grīdā un pieslēdzams pie barošanas iebūvētajā kabeļu kanālā. Elektrības pieslēgumu, atvērumu izveidošanu grīdā un elektrības kanālu nosegvākos nepieciešams saskaņot ar Pasūtītāju. Telpās noteiktās vietās izvietotas elektrības grīdas kārbas ar  kontaktligzdām.
63. Telpu apgaismošanai Torņa telpā izmantoti DALI protokola grozāmi griestu gaismekļi, kurus nepieciešams aizstāt ar apgaismojuma barošanas sliedēm un grozāmiem LED gaismekļiem saskaņā ar šī projekta tehnisko specifikāciju. Austrumu piebūves telpā pie griestiem stiprinātas četras paralēlas apgaismojuma barošanas sliedes ar grozāmiem LED gaismekļiem ar iespēju tos nepieciešamības gadījumā dimmēt un atslēgt pa grupām caur DALI protokolu izmantojot ēkas vadības sistēmu jeb BMS.
Starpstāvu pārsegums
64. Starpstāvu pārsegums nodrošina maksimāli pieļaujamo slodzi 400 kg/ m2.
65. Konstrukciju stiprināšana pie grīdām, griestiem, sienām ir jāsaskaņo ar Pasūtītāju, tās pēc iespējas mazāk bojājot, saudzīgi izturoties pret sienu, grīdu un griestu apdari.
Transports un pieejamība
66. Muzejs nenodrošina pastāvīgu stāvvietu autotransportam pie Rīgas pils. Īslaicīgai iebraukšanai (materiālu un instrumentu izkraušanai) iespējams izmantot Daugavas gāti, iebraucot no Pils laukuma puses.
67. Materiālu ienešana notiek pa Muzeja ieejas vārdiem Daugavas gātē. Ēkā no 1. līdz 5. stāvam iebūvēts lifts (lifta kabīnes durvis atveras 1,1x2,1m, izmantojamais kabīnes dziļums 2,1 m, celtspēja 1150 kg). Liftu, netraucējot apmeklētāju plūsmu, var izmantot materiālu pārvadāšanai, taču vedot materiālus, kas var atstāt traipus, skrāpējumus vai citus bojājumus uz lifta grīdas vai sienām, jāizmanto izņemams grīdas pagaidu pārklājs (piem., saplākšņa loksne, izturīgs paklājs vai tml.). Materiālus un konstrukcijas iespējams arī pārvietot pa kāpnēm, saudzīgi izturoties pret vēsturisko sienu, grīdu un griestu apdari un netraucējot apmeklētāju plūsmu.
68. Izpildītājam ekspozīcijas iekārtošanas darbu veikšanai ir pieejamas ekspozīcijai paredzētās telpas Rīgas pilī. Pasūtītājs nenodrošina papildus noliktavu vai darba telpas. 

VI. Tehniskās prasības
Izgatavojamo elementu funkcionālā drošība
69. Ekspozīcijas elementi jāizbūvē stabili, izturīgi un lietotājiem droši, ņemot vērā ekspozīcijas funkciju – publisku lietojumu dažādām auditorijām, t.sk. aktīvai taktilai izziņai. Ekspozīcijas elementus, ja tas norādīts Tehniskajā projektā, vai arī ja tie nav pietiekami droši pašstāvoši, jāstiprina pie telpas grīdas, lai nodrošinātu konstrukcijas stabilitāti un drošu ekspluatāciju, taču stiprinājuma veids un vieta jāsaskaņo ar Pasūtītāju.
70. Taktilajiem elementiem, atvilktnēm, durtiņām jābūt izturīgām un jāfunkcionē kvalitatīvi, bez būtiskas apmeklētāja fiziskās piepūles.
71. Gadījumos, kad Izpildītājs piedāvātās furnitūras, stiprinājumu vai materiālu un konstrukcijas izvēlē saskata riskus lietojuma ilgmūžībai un drošībai, tas piedāvā alternatīvus risinājumus Pasūtītājam un tā nodrošinātajam dizaina autoruzraugam, kuri nepasliktina tehniskajā projektā paredzētos risinājumus un minimālās tehniskās prasības.
Apdare
72. Izgatavotajiem ekspozīcijas elementiem jābūt teicamā vizuālā kvalitātē – materiālu savienojuma šuvēm, ja tādas jāveido materiāla gabarītu dēļ, jābūt vienmērīga platuma, šuvju izvietojums un apstrāde jāveido atbilstoši norādēm Tehniskajā projektā. Savienojumi vai stiprinājumi jāveido slēpti vai neuzkrītoši, atbilstoši Tehniskajā projektā norādītajam, virsmām un šķautnēm jābūt vienmērīgām un gludām. Virsmas apstrādei (krāsošana/beicēšana) jābūt vienmērīgai un kvalitatīvai. Visi stendu fasāžu paneļi stiprināti ar fasādes uzkares sistēmu. Nekur fasādēs nedrīkst parādīties redzami skrūvju stiprinājumi. Blakus esošiem stendu fasāžu paneļiem (plakaniem vai liektiem) savstarpēji jābūt vienā plaknē (plakanā vai liektā), maksimālā pieļaujamā savstarpējā nobīde starp paneļiem ir 2 mm. Maksimālā pieļaujamā atstarpe starp blakus esošiem fasādes paneļiem ir 1 mm.
73. Izmantotie apdares materiāli, krāsu toņi, līmplēves jāsaskaņo ar Pasūtītāju. Krāsas, beices, lakas u.tml. pirms to uzklāšanas uz izgatavojamajiem elementiem ir jāsaskaņo ar Pasūtītāju un tā nozīmēto dizaina autoruzraugu uz materiāla parauga.
Vitrīnas
74. Drošai muzeja priekšmetu eksponēšanai Tehniskajā projektā norādītajās vietās jāizveido ar stiklu segtas vitrīnas un atvilktnes eksponātu ievietošanai. Vitrīnu stiklam jābūt bezkrāsainam, bez defektiem un to droši jāiestiprina Tehniskajā projektā paredzētajā veidā.
Multimediju tehnika un multimediju satura vadības sistēma
75. Visu multimediju tehniku nodrošina Izpildītājs, kas veic arī multimediju tehnikas uzstādīšanu un satura iestatīšanu, pieslēgšanu elektrības un vājstrāvu tīkliem.
76. Multimediju kvalitātei jāatbilst multimediju specifikācijās norādītajām kvalitātes prasībām atkarībā no medija formāta (attēlu izšķirtspēja, kadru ātrums, bitu dziļums, u.c.). Izpildītājam ir pienākums savlaicīgi ziņot Pasūtītājam par konstatētām neatbilstībām multimediju tehnikas vai multimediju failu specifikācijās, kas var ietekmēt multimedija atskaņošanas/lietošanas kvalitāti.
77. Izpildītājs veic centralizētas ekspozīcijas vadības sistēmas izstrādi (t.sk. programmēšanu, nodrošinājumu ar specifikācijā norādītajām ierīcēm) un uzstādīšanu, lai nodrošinātu visas ekspozīcijas tehnoloģisko iekārtu saprotamu, lietotājam ērtu un loģisku vadību caur vienotu centralizētu ekspozīcijas LAN tīklu. 
78. Vadības sistēmai ir jānodrošina: 1) visas ekspozīcijas, kā arī atsevišķu tās elementu ieslēgšana, izslēgšana un regulēšana (skaļāk, klusāk, gaišāk, tumšāk u.tml.); 2) multimediju satura augšupielāde un atskaņošanas parametru nomaiņa. 
79. Ekspozīcijas centralizētā vadības sistēma ietver arī ekspozīcijas vadības datoru (ar monitoru), kā arī Wi-Fi tīklā darbināmu planšetdatoru saskaņā ar specifikāciju. Caur vadības datoru paredzēts ieslēgt/ izslēgt visu ekspozīciju vai atsevišķi kādu konkrētu multimediju, pārstartēt kādu konkrētu ekspozīcijas daļu kļūdas gadījumā, regulēt gan ekspozīcijas apgaismojumu. Planšetdatorā jānodrošina iespēju attālināti vadīt ekspozīciju un veikt citas galvenajam datoram paredzētās funkcijas, bet esot ekspozīcijā. Planšetdators paredzēts bezvadu, darbam WiFi tīklā.
80. Lai ekspozīcijas vadība būtu droša un stabila, Izpildītājām jānodrošina arī manuāls (pogu vadības) panelis (vadu) ekspozīcijas ieslēgšanai, izslēgšanai un citu pamata funkciju nodrošināšanai.
81. Izpildītājam jānodrošina arī ekspozīcijas centralizētās vadības sistēmas lietošanas instrukcijas izstrāde, Pasūtītāja apmācība darbam ar vadības sistēmu (vienkāršotā lietotāja un padziļinātā muzeja tehniskā atbalsta līmenī).
82. Izpildītājs, pabeidzot ekspozīcijas uzstādīšanu, nodod Pasūtītājam digitālā veidā visu izstrādāto multimediju saturu (failus) saglabāšanai Pasūtītāja arhīvā (kā rezerves kopijas un ekspozīcijas dokumentāciju).
83. Izpildītāja piegādātajai multimediju tehnikai jābūt paredzētai profesionālai lietošanai, t.i., jāparedz, ka piegādātā tehnika tiek lietota 7 dienas nedēļā un 12 stundas dienā.
Izdrukas un to kvalitāte
84. Izpildītājs nodrošina visus ekspozīcijas elementu noformējumam nepieciešamos drukas darbus pēc Tehniskajā projektā dotajiem norādījumiem, t.sk. tiešo druku (UV druku) uz materiāliem, līmplēvēm, sienām (UV druku), veic līmplēves izdruku plotergriešanu un uzlīmēšanu. Tehniskajos zīmējumos norādītais izdruku apjoms un novietojums var mainīties pakalpojuma izpildes gaitā max +/- 5% apjomā.
85. Pasūtītājs vai tā nozīmētais autoruzraugs nepieciešamības gadījumā konsultē Izpildītāju par izdrukas novietojumu, piemērotāko tehnoloģiju u.c.
86. Izpildītājs nodrošina teicamu izdruku un ploterdarbu kvalitāti, atbilstošu pasūtītāja drukas failos iesniegtajai, bez drukas procesā atstātām svītrām, toņu izmaiņām vai ar citām vizuāli redzamām neatbilstībām.

VII. Izgatavojamo ekspozīcijas aprīkojuma elementu saraksts
[bookmark: page9]Skat. pielikums Nr. 3 - Ekspozīcijas “Rīgas pils vēsture” specifikācijas minimālie tehniskie raksturlielumi. Tehniskā un finanšu piedāvājuma forma.


2

